નાના બિલ્ડર્સની હાલત સૌથી કફોડી છે એમ જણાવતાં સૂત્રો કહે છે કે અમુક બિલ્ડર્સ મુંબઈની બહાર જવા બહુ ઉત્સુક નથી તેમ જ કેટલાક બિલ્ડર્સ અતિશય આંટીઘૂંટીને કારણે સ્લમ ડેવલપમેન્ટ કે રીડેવલપમેન્ટના પ્રોજેક્ટોમાં ઝાઝો રસ નથી લેતા. કેટલાય પ્રોજેક્ટોમાં બિલ્ડર્સ તથા ઇન્વેસ્ટર વર્ગ માલ પકડીને બેઠો છે, તેમની હોલ્ડિંગ કૅપેસિટી હોવાથી તેઓ ભાવ ઓછા કરી વેચવાની માનસિકતા નથી ધરાવતા. પ્રૉપર્ટી માર્કેટની તેજી સમયે જેઓ ખૂબ કમાયા છે તેઓ હજી પણ પોતાના રોકાણને પકડીને રાખવામાં માને છે. તેમની દૃષ્ટિએ ભાવ ઘટવા કરતાં વધવાની શક્યતા વધુ છે.